नई दिल्ली। पूर्व केंद्रीय वित्त मंत्री पी चिदंबरम के बेटे कार्ती चिदंबरम को सीबीआई ने आईएएनएक्स मीडिया मामले में फेरा का उल्लंघन करने के आरोप में गिरफ्तार कर लिया है। सीबीआई का आरोप है कि कार्ती चिदंबरम जांच में बिल्कुल भी सहयोग नहीं दे रहे थे, जिसकी वजह से उन्हें गिरफ्तार किया गया है। इससे पहले सीबीआई ने कार्ती चिदंबरम कके अलावा पीटर व इंद्राणी मुखर्जी के खिलाफ भी आपराधिक षड़यंत्र, धोखाधड़ी सहित कई आरोप में मामला दर्ज किया था। उनपर आरोप था कि प्रशासनिक अधिकारियों को इन लोगों ने प्रभावित करने की कोशिश की।